


Z A P I S N I K
28.  sjednice Vijeća Gradske četvrti Donja Dubrava,
održane 26. listopada 2023.
u dvorani „AB“ Područnog ureda gradske uprave Dubrava, Dubrava 49,
s početkom u 16,00 sati

Nazočni članovi Vijeća: Trpimir Majcan, Alin Kavur, Petar Atanasoski,, Darijen Belec, Antun Bošnjaković Igor Božić, Mira Božić, Mladen Cetinja, Ivan Forgač, Adriano Friganović, Nikola Horvatić, Tomislav Ivanek, Ankica Penava Pejčinović i Ivan Totić.
Nenazočan članovi Vijeća: Hrvoje Tomić – ispričao izostanak.
Nazočan član VMO: Anto Ešegović  – predsjednik VMO Stari Retkovec.
Nazočni djelatnici Službe za MS, civilnu zaštitu i sigurnost: 
Marija Nakić – voditeljica Područnog odsjeka Donja Dubrava, Snježana Pehar i Silvestar Smrekar - stručni referenti za rad tijela mjesne samouprave. 
Predsjednik utvrđuje da je na sjednici nazočno 14 članova Vijeća te ono može pravovaljano odlučivati. Otvara 28. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik prethodne sjednice.
N. Horvatić napominje da nije naveden da je sudjelovao u raspravi pod točkom 4. pa moli da se to uvede u zapisnik.
Predsjednik daje na glasovanje zapisnik 27. sjednice s primjedbom N. Horvatića te nakon provedenog glasovanja utvrđuje
Budući da drugih primjedbi nije bilo predsjednik nakon provedenog glasovanja utvrđuje da je zapisnik 27. sjednice s primjedbom N. Horvatića  jednoglasno prihvaćen.
Potom, zbog naknadno pristiglih materijala, predlaže dopunu dnevnog reda točkama 3., 6., 7. i 8. kako je navedeno u I. prijedlogu dopune dnevnog reda i točkama 9. i 10. kao u II. dopuni dnevnog reda, a  za koje su materijali dostavljeni  elektronskim putem.
Pita članove Vijeća imaju li još kakvih prijedloga dopune dnevnog reda. Kako drugih prijedloga za dopunu nije bilo, nakon provedenog glasovanja utvrđuje da su prijedlozi za dopunu dnevnog reda jednoglasno prihvaćeni, a zatim je, također  jednoglasno  usvojen


DNEVNI RED:

1. Nacrt prijedloga Odluke o financiranju mjesne samouprave – donošenje zaključka o davanju mišljenja
- predlagatelj: predsjednik Vijeća
2. Prijedlog zaključka o osiguranju sredstava za Plan potreba za aktivnostima, programima i projektima unapređenja kvalitete života građana Gradske četvrti Donja Dubrava
- predlagatelj: predsjednik Vijeća
3. Prijedlog zaključka o prijedlozima za pripremu nacrta prijedloga Programa građenja komunalne infrastrukture na području Grada Zagreba u 2024. i Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024.
- predlagatelj: predsjednik Vijeća
4. Prijedlog zaključka o odobrenju korištenja sredstava (Advent u Dubravi)
- predlagatelj: predsjednik Vijeća
5. Prijedlog zaključka o odobrenju korištenja sredstava („OI Dubrava 2023.“ I. Olimpijske igre u Dubravi 2023.)
- predlagatelj: predsjednik Vijeća
6. Prijedlog zaključka o prijedlogu boljeg prometnog rješenja pješačke zone u Vinodolskoj ulici
- predlagatelj: predsjednik Vijeća
7. Prijedlog zaključka o prijedlogu izmještanja zelenog otoka u Sopničkoj ulici
- predlagatelj: predsjednik Vijeća
8. Prijedlog zaključka o prijedlogu postavljanja nove table za zabranu odlaganja otpada
- predlagatelj: predsjednik Vijeća
9. Prijedlog zaključka o prijedlogu pojačanog čišćenja slivnika u ulici Štefanovečki zavoj I. i okolnim ulicama
- predlagatelj: predsjednik Vijeća
10. Prijedlog zaključka o prijedlogu postave zaštitnih stupića u Banatskoj ulici obostrano od k.br. 37a do Štefanovečke ceste
- predlagatelj: predsjednik Vijeća
11. Prijedlog zaključka odavanju mišljenja o Nacrtu prijedloga Odluke o izradi izmjena i dopuna Prostornog plana Grada Zagreba 
- predlagatelj: predsjednik Vijeća
12. Prijedlog zaključka o davanju mišljenja o Prijedlogu izmjene Načela o unutarnjem ustrojstvu i načinu rada u gradskim upravnim tijelima
- predlagatelj: predsjednik Vijeća
13. Prenamjena prostora objekta Mjesnog odbora Novi Retkovec u Područni objekt Dječjeg vrtića „Medo Brundo“ – donošenje zaključka
- predlagatelj: predsjednik Vijeća
14. Pitanja, prijedlozi i obavijesti


Ad 1 - Nacrt prijedloga Odluke o financiranju mjesne samouprave – donošenje zaključka o davanju mišljenja
Predsjednik predlaže prihvaćanje Nacrta prijedloga Odluke o financiranju mjesne samouprave i otvara raspravu.
M. Nakić pojašnjava Nacrt prijedloga i predložene izmjene u odnosu na važeću Odluku o financiranju mjesne samouprave.
Bez rasprave Vijeće uz 12 glasova „za“ i 2 „suzdržana“ glasa donosi

Z A K L J U Č A K
o davanju mišljenja o Nacrtu prijedloga
Odluke o financiranju mjesne samouprave

1. Vijeće Gradske četvrti Donja Dubrava razmotrilo je Nacrt prijedloga Odluke o financiranju mjesne samouprave na koji nema primjedbi i prijedloga.
1. Ovaj će zaključak biti upućen Gradskom uredu za mjesnu samoupravu, promet, civilnu zaštitu i sigurnost na daljnje postupanje.


Ad 2 - Prijedlog zaključka o osiguranju sredstava za Plan potreba za aktivnostima, programima i projektima unapređenja kvalitete života građana Gradske četvrti Donja Dubrava
Predsjednik pojašnjava statutarnu mogućnost donošenja Plana potreba za aktivnostima, programima i projektima unapređenja kvalitete života građana koju Vijeće, kao ni ostala vijeća, nije do sada koristilo. Predlaže da se Vijeće izjasni da želi donijeti Plan potreba odnosno da se za to osiguraju sredstva i to u maksimalnom iznosu od 20.000 €. Otvara raspravu.
Bez rasprave, Vijeće uz 12 glasova „za“ i 2 „suzdržana“ glasa donosi

     Z A K L J U Č A K
o osiguranju sredstava za Plan potreba za aktivnostima, programima i
projektima unapređenja kvalitete života građana Gradske četvrti Donja Dubrava

1. Vijeće radi donošenja Plana potreba za aktivnostima, programima i projektima unapređenja kvalitete života građana Gradske četvrti Donja Dubrava, traži osiguranje financijskih sredstava u Proračunu Grada Zagreba za 2024. godinu u iznosu od 20.000,00 €.
2. Ovaj će zaključak biti upućen Gradskom uredu za mjesnu samoupravu, promet, civilnu zaštitu i sigurnost na daljnje postupanje.

15. Ad 3 - Prijedlog zaključka o prijedlozima za pripremu nacrta prijedloga Programa građenja komunalne infrastrukture na području Grada Zagreba u 2024. i Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024.


Ad 3 - Prijedlog zaključka o prijedlozima za pripremu nacrta prijedloga Programa građenja komunalne infrastrukture na području Grada Zagreba u 2024. i Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024.
Predsjednik otvara raspravu o Prijedlogu zaključka.
U raspravi sudjeluje A. Penava, I. Forgač i predsjednik.
I. Forgač predlaže da se riječ „pothodnik“ Mandlova – Branimirova ispravi u „podvožnjak“.
Predsjednik daje na glasovanje Prijedlog zaključka s ispravkom koji je predložio I. Forgač te nakon provedenog glasovanja utvrđuje da je s 12 glasova „za“ i 2 „suzdržana“ glasa donesen 

 Z A K L J U Č A K
o prijedlozima za pripremu nacrta prijedloga Programa građenja komunalne infrastrukture na području Grada Zagreba u 2024. i Programa održavanja javnih prometnih površina, građevina i uređaja javne namjene, javne rasvjete te izvanrednog
održavanja nerazvrstanih cesta na području Grada Zagreba u 2024.

1. [bookmark: _Hlk22032140]Vijeće iskazuje potrebe za pripremu nacrta prijedloga Programa građenja komunalne infrastrukture na području Grada Zagreba u 2024. i Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024. za područje Gradske četvrti Donja Dubrava: 

	 LOKACIJA - OBJEKT
	MJESNI ODBOR
	OPIS 
RADOVA / USLUGE / OPREME

	Produženje Resničkog puta i II. Čulinca 
	    Trnava/ Čulinec
	
gradnja prometnice (II. faza)

	Nathodnik Osječka ulica – I. Trnava
	„Ivan Mažuranić“/ Trnava
	gradnja

	Pothodnik Resnički put – Štefanovečka cesta
	Trnava,/Donja Dubrava
	projektiranje i gradnja

	Podvožnjak Mandlova- Branimirova 
	Trnava 
	izrada projektne dokumentacije (izlaz na Kampus Borongaj)

	Ulica Dubrava – Osječka, desni zavoj
	„Ivan Mažuranić“
	izrada PD i izgradnja za proširenje ceste na spoju Dubrava - Osječka ulica 

	Južna ulica – Ulica platana-Čulinečka
 – kružni tok
	Novi Retkovec
	projektiranje i gradnja

	nadvožnjak na Čulinečkoj cesti preko željezničke pruge na željezničkoj stanici Resnik u Resničkom gaju
	Resnički gaj
	projektiranje i gradnja 

	I. Štefanovečki zavoj
	Donja Dubrava
	Rekonstrukcija prometnice  od Branimirove do Štefanovečke 

	spojna cesta između Vrinica i VII. Retkovca		
	Stari Retkovec
	projektiranje i gradnja

	spojna cesta između Vrinica – „barutana“ – Slavonska avenija
	Stari Retkovec
	projektiranje i gradnja

	spojna cesta između I. Trnave i budućeg podvožnjaka na Mandlovoj ulici i spoj Rožatske ulice na podvožnjak u Čulincu
	Trnava, Čulinec
	projektiranje i gradnja

	spoj prometnice od Čulinečke ceste (k.č.br. 3349/2 k.o. Resnik) do izlaza na Slavonsku aveniju (k.č.br.3291/7 k.o. Resnik)
	Resnički gaj
	projektiranje i izgradnja prometnice

	Retkovec I. i Retkovec II.
	Stari Retkovec
	gradnja nogostupa

	Ulica breza
	Novi Retkovec
	gradnja parkirališta

	Vrpoljska ulica 
	„Ivan Mažuranić“
	gradnja parkirališta

	Vrpoljska ulica, južno od Vrpoljske- izlaz na Osječku
	„Ivan Mažuranić“
	gradnja prometnice

	servisna cesta (spojna cesta između R. Škrnjuga i Branimirove ul.)
	Stari Retkovec
	gradnja spojne ceste između R. Škrnjuga i Branimirove

	Vukomerečka c.-Vukomerec- Ulica S. Glavaševića
	Trnava
	izrada projektne dokumentacije i gradnja kružnog toka

	Spoj Ulice D. Vuzema i IV.Trnave kod kbr.150B
	Trnava 
	izrada geodetskog projekta (parcelacija čestice za izgradnju dječjeg igrališta)

	Spoj ulice V. Fekeže i IV. Trnave kod kbr.150
	Trnava 
	izrada projektne dokumentacije za produženje kolnika

	Ulica borova – dječje igralište
	Čulinec
	izrada PD i postavljanje 2 rasvjetna tijela

	Osječka  ulica
	 „30.svibnja 1990.“
	izvanredno održavanje nerazvrstane ceste

	Kapucinska ulica
	„Ivan Mažuranić“
	izvanredno održavanje nerazvrstane ceste

	Aleja lipa- Ulica jasmina
	Novi Retkovec
	izrada PD i postavljanje dodatne rasvjete za osvjetljavanje

	Štefanovečka cesta – spoj s ulicom Dubrava
	Donja Dubrava
	izrada PD i gradnja izlaza na ulicu Dubrava u smjeru zapada



2. Ovaj se zaključak dostavlja  Gradskom uredu za obnovu, izgradnju, prostorno uređenje, graditeljstvo i komunalne poslove na daljnje postupanje.

Ad 4 - Prijedlog zaključka o odobrenju korištenja sredstava (Advent u Dubravi)
Predsjednik otvara raspravu o Prijedlogu zaključka.
U raspravi sudjeluju A Penava Pejčinović i predsjednik. Po završetku rasprave Vijeće uz 12 glasova „za“ i 2 „suzdržana“ glasa donosi

Z A K L J U Č A K
o odobrenju korištenja sredstava
(Advent u Dubravi)

1. Vijeće odobrava putem javne nabave isplatu sredstava iz razdjela 0502 Proračuna Grada Zagreba za 2023. godinu, na teret Pozicije 182-3299 „Ostali nespomenuti rashodi poslovanja“. Vijeće Gradske četvrti u suradnji s Narodnim sveučilištem Dubrava suorganizira manifestaciju Advent u Dubravi te će se sredstva koristiti u svrhu promocije Vijeća za najam pozornice i krovne konstrukcije, rasvjete, razglasa, video led ekrana i video projekcije i vanjskih grijalica.

1. Ovaj se Zaključak dostavlja Gradskom uredu za mjesnu samoupravu, promet, civilnu zaštitu i sigurnost na postupanje.


Ad 5 - Prijedlog zaključka o odobrenju korištenja sredstava („OI Dubrava 2023.“ I. Olimpijske igre u Dubravi 2023.)
Predsjednik pojašnjava da se radi o prijedlogu Vijeća za prevenciju Gradske četvrti Donja Dubrava, a bile bi uključene i osnovne škole s područja Donje Dubrave i smatra da im treba pomoći u organizaciji. 
U raspravi sudjeluju A.Bošnjaković, A. Penava Pejčinović, predsjednik, A. Kavur, M. Božić, D. Belec, I. Totić i P. Atanasoski.
Između A. Bošnjakovića i A. Kavura dolazi do prepirke. Predsjednik daje opomenu A. Bošnjakoviću.
Budući da su članovi Vijeća, iako prihvaćaju inicijativu, izrazili nezadovoljstvo iznosom ponude, predsjednik  predlaže da dostave još ponuda te da se Vijeće donese zaključak kojim  podržava prijedlog Vijeća za prevenciju Gradske četvrti Gornja Dubrava i obvezuje se osigurati iznos od 3.000,00 € na poziciji „Ostali nespomenuti rashodi poslovanja“.
Nakon provedenog glasovanja Vijeće uz 12 glasova „za“, 1 glas „protiv“ i 1 „suzdržan“ glas donosi

Z A K L J U Č A K
o  korištenju sredstava s pozicije „Ostali nespomenuti rashodi poslovanja“
za organizaciju „OI Dubrava 2023.“ – I. Olimpijske igre u Dubravi 2023.


1. Razmotrena je  i podržava se inicijativa Vijeća za prevenciju Vijeća Gradske četvrti Gornja Dubrava za suorganizaciju u održavanje sportske, znanstvene, javnozdravstvene i edukativne manifestacije „OI Dubrava 2023.“ – I. Olimpijske igre u Dubravi 2023. 
2. Vijeće će osigurati iznos od 3.000,00 € s PDV-om na poziciji „Ostali nespomenuti rashodi poslovanja“.
3. Ovaj se Zaključak dostavlja se Gradskom uredu za mjesnu samoupravu, promet, civilnu zaštitu i sigurnost..


Ad 6 - Prijedlog zaključka o prijedlogu boljeg prometnog rješenja pješačke zone u Vinodolskoj ulici
Predsjednik otvara raspravu o Prijedlogu zaključka.
U raspravi sudjeluju I. Forgač, A. Penava Pejčinović, A. Bošnjaković, P. Atanasoski, M. Božić, I. Totić i A. Kavur.
Po završetku rasprave Vijeće sa 12 glasova „za“ i 2 „suzdržana“ glasa donosi

Z A K L J U Č A K 
o prijedlogu boljeg prometnog rješenja 
pješačke zone u Vinodolskoj ulici

1. Vijeće, temeljem Zaključka Vijeća Mjesnog odbora „30. svibnja 1990.“ donesenog na 29. sjednici, 19. rujna 2023. godine, predlaže iznalaženje boljeg prometnog rješenja pješačke zone u Vinodolskoj ulici.
1. Pješačka zona u Vinodolskoj ulici od raskrižja s Ulicom Dubrava prema jugu zbog nemogućnosti gradnje nogostupa na jednom dijelu ulice, označena je na kolniku. Međutim, pješaci su zbog stalno parkiranih vozila unutar označenog dijela za pješake, prisiljeni kretati se kolnikom. Na taj način su svakodnevno ugroženi, naročito stariji građani, djeca i invalidi, a vrlo često stanari ulice ne mogu izaći iz svojih dvorišta. 
1. Vijeće prijedlog smatra opravdanim te nadležnom Gradskom uredu predlaže da po obavljenom očevidu, iznađe mogućnost boljeg rješenja za kretanje pješaka te obavijesti Vijeće o učinjenom.
1. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost na daljnje postupanje. 


Ad 7 - Prijedlog zaključka o prijedlogu izmještanja zelenog otoka u Sopničkoj ulici
Predsjednik otvara raspravu o Prijedlogu zaključka.
U raspravi sudjeluju A. Bošnjaković, M. Božić, predsjednik, A. Penava Pejčinović i A. Kavur
A. Penava Pejčinović ne slaže se da se zeleni otok izmjesti u blizinu nečije kuće bez znanja i pristanka vlasnika bez obzira što se ovdje radi o gradskom zemljištu. Neodgovorni građani će i kod izmještenog zelenog otoka ostavljati smeće. Predlaže da se taj zeleni otok potpuno ukine jer građani mogu sami odvajati otpad u kante u svojim dvorištima, a osim toga u blizini je reciklažno dvorište.
Predsjednik se priklonio prijedlogu da se ne izmješta već potpuno ukine zeleni otok te predlaže donošenje zaključka sukladno prijedlogu A. Penava Pejčinović.
Nakon provedenog glasovanja, Vijeće s 13 glasova „za“ i 1 „suzdržanim“ glasom donosi

Z A K L J U Č A K 
o prijedlogu uklanjanja zelenog otoka u Sopničkoj ulici

1. Razmotren je Zaključak Vijeća Mjesnog odbora „30. svibnja 1990.“ donesen na 29. sjednici, 19. rujna 2023. godine kojim se, zbog učestalih pritužbi građana, predlaže izmještanje zelenog otoka u Sopničkoj ulici na lokaciju cca 100 – 150 m niže od sadašnje lokacije, prema Ulici kneza Branimira (zelena površina).
2. Vijeće nije suglasno s izmještanjem zelenog otoka u Sopničkoj ulici budući se problem neodgovornog odlaganja oko spremnika time ne bi riješio, a izmještanje ispred privatnog stambenog objekta bez suglasnosti vlasnika ne bi bilo primjereno bez obzira što je predloženo zemljište u vlasništvu Grada. Građani u svojim dvorištima imaju kante za određenu vrstu otpada i već ga odvajaju, a u blizini, u Osječkoj ulici nalazi se i reciklažno dvorište koje mogu koristiti.
3. Vijeće stoga predlaže uklanjanje zelenog otoka u Sopničkoj ulici.
4. Ovaj Zaključak dostavlja se Zagrebačkom holdingu d.o.o., Podružnici Čistoća na daljnje postupanje. 


Ad 8 - Prijedlog zaključka o prijedlogu postavljanja nove table za zabranu odlaganja otpada
Predsjednik otvara raspravu o Prijedlogu zaključka.
U raspravi sudjeluju A. Penava Pejčinović i A. Bošnjaković.
Po završetku rasprave Vijeće s 13 glasova „za“ i 1 „suzdržanim“ glasom donosi


Z A K L J U Č A K 
o prijedlogu postavljanja nove table za zabranu odlaganja otpada 

1. Vijeće, temeljem Zaključka Vijeća Mjesnog odbora Novi Retkovec donesenog na 27. sjednici, 28. kolovoza 2023. godine, predlaže postavljanje nove table (znaka) za zabranu odlaganja otpada u parku između Aleje lipa, Ulice trešanja i Ulice jasmina.
2. Ovaj Zaključak dostavlja se Zagrebačkom holdingu d.o.o., Podružnici Čistoća na daljnje postupanje. 


Ad 9 - Prijedlog zaključka o prijedlogu pojačanog čišćenja slivnika u ulici Štefanovečki zavoj I. i okolnim ulicama
Predsjednik otvara raspravu o Prijedlogu zaključka.
U raspravi sudjeluju M. Božić i I. Totić.
Po završetku rasprave Vijeće s 13 glasova „za“ i 1 „suzdržanim“ glasom donosi

Z A K L J U Č A K 
o prijedlogu pojačanog čišćenja slivnika u ulici 
Štefanovečki zavoj I. i okolnim ulicama

1. Razmotren je Zaključak o zahtjevu za pojačanim čišćenjem slivnika na lokaciji Štefanvečki zavoj I. i susjedne ulice koji je donijelo Vijeće Mjesnog odbora Donja Dubrava na svojoj 29. sjednici, 28. rujna 2023. godine.
2. Budući da zbog problema s oborinskom odvodnjom u zadnjih nekoliko mjeseci dolazi do učestalih poplavljivanja podruma u ulici Štefanovečki zavoj I. i susjednim ulicama, Vijeće zahtjev smatra opravdanim te predlaže čišćenje i odštopavanje slivnika u Štefanovečkom zavoju I. i svim okolnim ulicama: Cvjećarska, Josipovačka, Feričanačka, Bizovačka, Levanjska i Gračački zavoj.
3. Ovaj Zaključak dostavlja se Vodoopskrbi i odvodnji d.o.o. na daljnje postupanje. 


Ad 10 - Prijedlog zaključka o prijedlogu postave zaštitnih stupića u Banatskoj ulici obostrano od k.br. 37a do Štefanovečke ceste
Predsjednik otvara raspravu o Prijedlogu zaključka.
Bez rasprave, Vijeće s 12 glasova „za“ i 2 „suzdržana“ glasa donosi

Z A K L J U Č A K 
o prijedlogu postave zaštitnih stupića u Banatskoj ulici
obostrano od k.br. 37a do Štefanovečke ceste 

1. Razmotren je Zaključak o zahtjevu za postavom stupića u Banatskoj ulici obostrano od k.br. 37a do Štefanovečke ceste koji je donijelo Vijeće Mjesnog odbora Donja Dubrava na svojoj 29. sjednici, 28. rujna 2023. godine.
2. Vijeće je suglasno s prijedlogom Vijeća Mjesnog odbora Donja Dubrava te radi povećanja sigurnosti djece i ostalih sudionika u prometu (neposredna blizina Osnovne škole „Marija Jurić Zagorka“ i Dječjeg vrtića „Ivana Brlić Mažuranić“) predlaže postavljanje zaštitnih stupića s obje strane Banatske ulice od kbr. 37a do Štefanovečke ceste.
3. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost na daljnje postupanje. 


Ad 11 - Prijedlog zaključka odavanju mišljenja o Nacrtu prijedloga Odluke o izradi izmjena i dopuna Prostornog plana Grada Zagreba 
Predsjednik otvara raspravu o Prijedlogu zaključka.
Bez rasprave, Vijeće s 12 glasova „za“ i 2 „suzdržana“ glasa donosi

     Z A K L J U Č A K
o davanju mišljenja o Nacrtu prijedloga Odluke o izradi  izmjena i dopuna Prostornog plana Grada Zagreba

1. Vijeće Gradske četvrti Donja Dubrava razmotrilo je Nacrt prijedloga Odluke o izradi izmjena i dopuna Prostornog plana Grada Zagreba te nema primjedbi i prijedloga na isti.
2. Ovaj će zaključak biti upućen Gradskom uredu za gospodarstvo, ekološku održivost i strategijsko planiranje.


Ad 12 - Prijedlog zaključka o davanju mišljenja o Prijedlogu izmjene Načela o unutarnjem ustrojstvu i načinu rada u gradskim upravnim tijelima
Predsjednik otvara raspravu o Prijedlogu zaključka.
Bez rasprave, Vijeće s 11 glasova „za“ i 3 „suzdržana“ glasa donosi

     Z A K L J U Č A K
o davanju mišljenja o Prijedlogu izmjene Načela o
unutarnjem ustrojstvu i načinu rada u gradskim upravnim tijelima

1. Vijeće Gradske četvrti Donja Dubrava razmotrilo je Prijedlog izmjene Načela o unutarnjem ustrojstvu i načinu rada u gradskim upravnim tijelima te nema primjedbi i prijedloga na isti.
2.  Ovaj će zaključak biti upućen Stručnoj službi Gradske uprave, Sektoru za razvoj Gradske uprave i poslove Centralnog registra ljudskih resursa Grada.


Ad 13 - Prenamjena prostora objekta Mjesnog odbora Novi Retkovec u Područni objekt Dječjeg vrtića „Medo Brundo“ – donošenje zaključka
Predsjednik otvara raspravu i predlaže da Vijeće ponovno donese zaključak da nije suglasno s prenamjenom objekta MO Novi Retkovec što je zaključkom već i ranije tražilo.
U raspravi sudjeluju N. Horvatić, predsjednik, I. Totić, M. Božić i A. Friganović.
Po završetku rasprave Vijeće s 8 glasova „za“, 5 glasova „protiv“ i 1 „suzdržanim“ glasom donosi

ZAKLJUČAK
o prenamjeni prostora Mjesnog odbora 
Novi Retkovec – Ulica breza 26 u prostor dječjeg vrtića

1. Vijeće Gradske četvrti opetovano izražava nezadovoljstvo i nije suglasno s odlukom da se prostor Mjesnog odbora Novi Retkovec u Ulici breza 26 prenamjeni u prostor objekta dječjeg vrtića.
1. Prostori mjesnih odbora, pa tako i prostor Mjesnog odbora Novi Retkovec, već su namijenjeni i prilagođeni za korištenje političkim strankama, kulturno umjetničkim društvima i raznim udrugama, sindikatima, sportskim društvima te ostalim organizacijskim oblicima društva što će svakako dovesti do otežanog rada i djelovanja istih.
1. Ovaj se zaključak dostavlja Gradskom uredu za mjesnu samoupravu, promet, civilnu zaštitu i sigurnost i Gradskom uredu za obrazovanje, sport i mlade.


Ad 14 - Pitanja, prijedlozi i obavijesti
Predsjednik daje članovim Vijeća obavijesti o zaprimljenim očitovanjima na zaključke prethodnih sjednica i vijećnička pitanja. Izvješćuje vijećnike da je Gradski ured za mjesnu samoupravu, promet, civilnu zaštitu i sigurnost zatražio informaciju od onih vijeća, koja su putem zaključaka tražila postavu kamera za nadzor brzine, jesu li voljni financirati nabavu kamera kako bi prilikom definiranja proračuna mogli iskazati procjenu za tu vrstu nabave. Budući da MUP ne može osigurati nabavu i postavu kamera više od onoga što im je definirano proračunom za pojedinu godinu, predlaže se vijećima da, ukoliko žele, financiraju nabavu kamera iz planova komunalnih aktivnosti. Cijena nabave i postavljanja jedne kamere je cca 50.000,00 €, te je zatražen prijedlog dviju lokacija. Napominje da je predložio ulicu Dubrava i Ulicu kneza Branimira.
I. Totić uz ispriku napušta sjednicu.
A. Bošnjaković izvješćuje da je južna parcela kod objekta Mjesnog odbora u Vinodolskoj ulici u vlasništvu jedne firme iz Istre i da ima informaciju da su bili na razgovoru u Gradu te da im je rečeno da Grad nema nikakve potrebe za tim zemljištem, da mogu graditi ako žele i da će dobiti sve dozvole. Pita ima li Grad kakvih saznanja i mogu li se dobiti informacije u svezi te parcele.
A. Friganović napominje da je poslao mail u svezi zapuštenog objekta u Banatskoj 13 i zatražio da se uputi nadležnima.
M. Nakić ističe da je poslano.
M. Božić utvrđuje da je raskinut ugovor s projektantom za gradnju osnovne škole Čulinec-Trnava. Traži da se uputi pitanje koliko je plaćeno projektantu za raskid ugovora i do kada će vrijediti lokacijska dozvola.
N. Horvatić napominje da pozdravlja sve što je do sada napravljeno za izgradnju buduće osnovne škole Čulinec, ali u očitovanju Gradskog ureda za upravljanje imovinom i stanovanje navodi se da su sredstva za rješavanje imovinsko-pravnih odnosa planirana u 2024. i 2025. godini  pa pita koliko će se još godina rješavati ti imovinsko-pravno odnosi. Koliko dugo Gradu treba da financijski osigura izvlaštenja?
D. Belec odgovara da se tu radi o postupcima koji se vode na sudu, izvlaštenja vodi sud, a ne Grad, a Grad ne može utjecati na trajanje sudskih postupaka.
Budući da više nije bilo pitanja i prijedloga, predsjednik zaključuje sjednicu u 18,08 sati. 


KLASA: 024-08/23-002/274		
URBROJ: 251-13-11-4/005-23-4
[bookmark: _GoBack]Zagreb, 26. listopada 2023.


Zapisnik sastavila:
Snježana Pehar


Predsjednik
Vijeća Gradske četvrti
  Donja Dubrava
                                                                                                    Trpimir Majcan, prof.



7

